Tegevuskoht  1. Üldjuhul loetakse püsiv tegevuskoht teises riigis tekkinuks, kui ühingul on teises riigis kindel koht, mille kaudu täielikult või osaliselt toimub ettevõtja äritegevus. Seda reeglit võivad riigid siseriiklikult erinevalt sõnastada.  * Eesti tulumaksuseaduses peetakse oluliseks kriteeriumiks koha olemasolu, koha kindlust ei mainita ja põhirõhk on asetatud majandustegevuse  püsivusele.  * Teistes riikides võib olla koha püsivusel oluline tähtsus. Kui lähte- ja sihtkohariigi vahel on sõlmitud maksuleping, tuleb vaadata ka maksulepingu vastavaid sätteid (maksulepingutes käsitleb püsiva tegevuskoha tekkimist artikkel 5).  * Püsiva tegevuskoha mõiste üldreegli sisustamisel on Eesti poolt sõlmitud maksulepingutes määratlus ühtne - püsiv tegevuskoht tähendab äritegevuse kindlat kohta, mille kaudu täielikult või osaliselt toimub ettevõtja äritegevus.